Elvira Herman

Elvira Herman (belarusisk: Эльвира Герман, født 9. januar 1997 i Pinsk) er en belarusisk friidrettsutøver som konkurrerer i hekkeløp. Hennes fremste internasjonale meritt er gull på 100 meter hekk under U20-VM i friidrett 2016.

 Idrettskarriere 
Herman deltok i European Youth Olympic Festival 2013, der hun fikk bronse på 100 meter hekk (76,2 cm).EYOF 2013 - 100mH GIRLS FINAL, besøkt 21. juli 2017 Året etter deltok hun i Sommer-OL for ungdom 2014 (Youth Olympic Games) i Nanjing i Kina, der hun fikk sølv på 100 meter hekk (76,2 cm), bak franske Laura Valette.IAAF - 2nd Youth Olympic Games - 100m Hurdles (76.2cm) Women, besøkt 21. juli 2017 

Hun vant 100 meter hekk under Junior-EM i friidrett 2015, med tiden 13,15.

I 2016 deltok hun i EM i friidrett 2016, men ble slått ut i semifinalen, der hun løp på 13,18 sekunder. Senere på året deltok hun i U20-VM i friidrett 2016 i Bydgoszcz, og vant der 100 meter hekk med ny mesterskapsrekord på 12,85 sekunder. 

Hun deltok i EM i friidrett innendørs 2017, men ble slått ut i semifinalen. Under U23-EM i friidrett 2017 kom hun på andreplass, bak nederlandske Nadine Visser. 

I 2018 hadde hun sitt gjennombrudd på seniornivå. Hun viste sitt potensial ved å senke sin personlig besttid ned til 12,64 sek under et stevne i Šamorín, Slovakia i slutten av juni og løp lignede tider under flere stevner Diamonds League side om Herman, besøkt 10. august 2018. Under EM i friidrett 2018 vant hun overraskende gull med tiden 12,67 sek før Pamela Dutkiewicz og Cindy Roleder. 

 Referanser 

 Eksterne lenker 

  Profil hos European Athletics

Kategori:Personer fra Pinsk
Kategori:Belarusiske hekkeløpere
Kategori:Europamestere i friidrett for Belarus
Kategori:Juniorverdensmestere i friidrett
Kategori:Junioreuropamestere i friidrett
Kategori:Deltakere for Belarus under VM i friidrett 2017
Kategori:Deltakere for Belarus under VM i friidrett 2019
Kategori:Deltakere for Belarus under EM i friidrett 2018
Kategori:Deltakere for Belarus under VM i friidrett innendørs 2018
Kategori:Deltakere for Belarus under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Belarus under EM i friidrett innendørs 2021